EELNÕU

                                                            NARVA  LINNAVALITSUS

KORRALDUS
Narva                                                                                                              ………..2008 nr…….

Ilutulestiku korraldamine

Ilutulestiku Keskus Arnika OÜ poolt

1.   Asjaolud ja menetluse käik

Ilutulestiku Keskus Arnika osaühing esitas Narva Linnavalitsusele ilutulestiku korraldamise loa taotlused. Ilutulestiku Keskus Arnika OÜ soovib korraldada 05.12.2008.a. kell 22.00-22.55 Astri Keskuse katuselt (asukohaga Tallinna mnt 41) ilutulestiku kestvusega kuni 7 minutit ja 13.12.2008.a. kell 22.00-22.55 Fama Keskuse katuselt (asukohaga Tallinna mnt 19c) ilutulestiku kestvusega kuni 7 minutit. Ilutulestiku korraldajaks on Ilutulestiku Keskus Arnika osaühing (registrikood 10336764, asukohaga Tallinna mnt 69 Viljandi 71018), ettevõte omab pürotehnilise toote kasutamiseks registreeringut majandustegevuse registris (MTR Reg.nr. PTK000002). Ilutulestiku Keskus Arnika OÜ pürotehnilise toote käitlemise korraldajaks on  Tehnilise Järelevalve Ameti poolt väljastatud ilutulestiku korraldamise eest vastutava isiku tunnistus  nr 003772 alusel tegutsev Eduard Tani (tel 5146258). Ilutulestiku korraldamise loa taotlus vastab Lõhkematerjaliseaduse § 60 lõike 2 nõuetele.

2.   Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis ei kuulu volikogu pädevusse. Vastavalt Lõhkematerjaliseaduse § 59 lõikele 1 avalikel üritustel, asulates või muudel tiheasustusega aladel ilutulestiku korraldamiseks klasside III ja IV pürotehnilise tootega peab olema ilutulestiku toimumiskohajärgse valla- või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse luba. Lõhkematerjaliseaduse § 60 lõikele 1 ilutulestikku korraldada sooviv isik esitab ilutulestiku toimumiskohajärgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
3.   Otsus


3.1.Lubada Ilutulestiku Keskus Arnika osaühingul  korraldada 05.12.2008.a. kell 22.00-22.55 Narva linnas Astri Keskuse katuselt (asukohaga Tallinna mnt 41) ilutulestik kestvusega kuni 7 minutit.

3.2. Lubada Ilutulestiku Keskus Arnika osaühingul  korraldada 13.12.2008.a. kell 22.00-22.55 Narva linnas Fama Keskuse katuselt (asukohaga Tallinna mnt 19c) ilutulestik kestvusega kuni 7 minutit.

3.3.Ilutulestiku korraldamine peab vastama ilutulestiku projektile ning Narva Linnavolikogu 06.03.2008.a. määrusega nr 18 „Narva linna avaliku korra eeskiri“ kehtestatud nõuetele. 

4.   Rakendussätted

4.1.Narva Linna Arenduse ja Ökonoomika Ametil teha käesolev korraldus asjaosalistele  teatavaks.

4.2. Korraldus jõustub seadusega  sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates. 

Tarmo Tammiste                                                       Ants Liimets

Linnapea                                                                    Linnasekretär                                        
